          ROMÂNIA                                                     
       JUDEŢUL IASI                                                               
MUNICIPIUL PASCANI                                             
  CONSILIUL LOCAL                                           

H O T Ă R Â R E

privind infiintarea in cadrul Serviciului Politie Comunitara a Compartimentului de supraveghere si monitorizare a traficului rutier din municipiul Pascani
Consiliul Local al Municipiului Paşcani, judeţul Iaşi;

Avand in vedere Expunerea de motive  nr. 11494/17.06.2010, intocmita de Dr. Grigore Craciunescu, Primarul municipiului Pascani, in calitate de initiator al proiectului de hotarare;
Avand în vedere Raportul intocmit de Serviciul Politie Comunitara Pascani inregistrat sub nr. 11495/17.06.2010; 

                   Avand in vedere rapoartele de avizare ale:

· Comisiei de prognoze  economico-sociale, buget, finante,  industrie, agricultura, silvicultura, prestari servicii, comert  si IMM-uri;

· Comisiei juridice, ordine publica, drepturile omului si libertati cetatenesti din cadrul  Consiliului Local al municipiului Pascani ;
          Avand in vedere prevederile Protocolului de colaborare in vederea prevenirii accidentelor rutiere si fluidizarii traficului rutier in municipiul Pascani, incheiat intre Politia municipiului Pascani si Primaria municipiului Pascani, inregistrat sub nr. 2968/16.02.2010;
Avand in vedere prevederile Legii nr. 371/2004,  privind infiintarea, organizarea si functionarea Politiei Comunitare, cu modificarile si completarile ulterioare;
          Avand in vedere prevederile H.G. nr. 2295/2004 privind aprobarea Regulamentului  - cadru de organizare si functionare a Politiei Comunitare ;
Avand in vedere prevederile art. 36, alin (2) lit. a), alin. (3) lit. b) din Legea nr. 215/2001, privind administratia publica locala, republicata, cu modificarile si completarile ulterioare;
În temeiul art. 45  alin. (1) din Legea nr.215/2001, privind administraţia publică locală, republicată, cu modificarile  si completarile ulterioare,       

H  O  T  Ă  R  Ă  Ş  T  E:

Art.1. Se aproba infiintarea in cadrul Serviciului Politie Comunitara  a Compartimentului de supraveghere si monitorizare a traficului rutier din municipiul Pascani.

Art.2. Agentii din cadrul Compartimentului de supraveghere si monitorizare a traficului  rutier din municipiul Pascani vor avea urmatoarele atributii:

a) supravegheaza si monitorizeaza traficul rutier din municipiul Pascani impreuna cu ofiterii si agentii de politie din cadrul Biroului Rutier Pascani;

b) asigura fluidizarea traficului rutier in intersectiile strazilor cu trafic intens din municipiul Pascani, atunci cand situatia o impune, impreuna cu ofiterii si agentii de politie din cadrul Biroului Rutier Pascani;
c) asigura fluidizarea traficului rutier in zonele in care se efectueaza lucrari autorizate de modernizare si reparatii ale arterelor de circulatie, impreuna cu ofiterii si agentii de politie din cadrul Biroului Rutier Pascani;
d) asigura fluidizarea traficului rutier in zonele unde se desfasoara mitinguri, activitati sportive sau manifestari cultural-artistice impreuna cu ofiterii si agentii de politie din cadrul Biroului Rutier Pascani;
e) ofera sprijin ofiterilor si agentilor de politie din cadrul Biroului Rutier Pascani, la solicitarea expresa a acestora, in cazul cercetarii unor accidente rutiere;
f) verifica semnalizarea rutiera, iar cand iau la cunostiinta de lipsa sau distrugerea indicatoarelor rutiere, functionarea incorecta ori nefunctionarea semafoarelor electrice,  anunta in regim de urgenta personalul desemnat in acest sens de catre administratorul drumului;
g) participa la actiuni comune cu  ofiterii si agentii de politie din cadrul Biroului Rutier Pascani in vederea disciplinarii conducatorilor de mopede, biciclisti, carutasi si pietoni.”
Art.3. Serviciul administraţie publică  va comunica în copie prezenta hotărâre:

- Instituţiei Prefectului judeţului Iaşi;

- Primarului municipiului Paşcani;
- Compartimentului Resurse Umane;
- Serviciului Politie Comunitara Pascani;

- Politiei municipiului Pascani;
- Mass – media.

